2015 में भास्कर ने इंदौरी जायका के साथ मिलकर बनाया था 51 फ्लेवर्स का वर्ल्ड रिकॉर्ड
Google Doodle Pani Puri Game Explained ; Why is Google celebrating pani puri? Know What is Doodle and When Did it Start? गूगल ने भारत के लिए 2009 में पहली बार 'डूडल फॉर गूगल प्रतियोगिता' की घोषणा की। विनिंग डूडल को 14 नवंबर 2009 को गूगल इंडिया के होमपेज पर लाइव किया गया था।
12 जुलाई को भारत, पाकिस्तान, ऑस्ट्रेलिया, कनाडा, अमेरिका जैसे देशों में जिसने भी गूगल सर्च इंजन खोला, उसे पानी-पूरी से भरा एक इंटरैक्टिव डूडल दिखाई दिया। सबके मन में सवाल था कि आखिर आज पानी-पूरी पर डूडल क्यों? आमतौर पर ये किसी शख्सियत के जन्मदिन, पुण्यतिथि या किसी खास दिन ही बनाया जाता है। दरअसल, पानी-पूरी वाले इस गूगल डूडल के पीछे आपका दैनिक भास्कर है। ये बात गूगल ने ही बताई।
गूगल ने लिखा, ‘12 जुलाई 2015 को दैनिक भास्कर ने इंदौर के एक रेस्टोरेंट इंदौरी जायका के साथ मिलकर मास्टरशेफ नेहा शाह के गाइडेंस में एक वर्ल्ड रिकॉर्ड बनाया था। ये रिकॉर्ड था 51 फ्लेवर्स की पानी पूरी का। इस खास दिन को सेलिब्रेट करने के लिए ही पानी-पूरी पर ये डूडल बनाया गया है।’
पहले देखिए 12 जुलाई 2015 को इंदौर में पानी-पूरी पर हुए वर्ल्ड रिकॉर्ड इवेंट की कुछ यादगार तस्वीरें, फिर बताएंगे डूडल और पानी-पूरी की रोचक कहानी…
डूडल को लेकर इंदौरी जायका के फाउंडर राकेश धवानी ने कहा कि 2015 में इस कार्यक्रम के जरिए हमने दो वर्ल्ड रिकॉर्ड बनाए थे। एक गोल्डन बुक ऑफ वर्ल्ड रिकॉर्ड और दूसरा नेशनल बुक ऑफ वर्ल्ड रिकॉर्ड। सबसे अच्छी बात यह है कि गूगल ने इसे 8 साल बाद नए अंदाज में पेश किया है, जिससे हमारे स्ट्रीट फूड पानी-पूरी को ग्लोबल पहचान मिली।
अब तक इंदौर साफ-सफाई के लिए दुनिया में जाना जाता था और अब पानी-पूरी के लिए भी जाना जाएगा। उन्होंने बताया कि 51 फ्लेवर्स में से कुछ में अल्कोहल का इस्तेमाल किया गया था, जबकि कुछ इंदौर के लोकल फ्लेवर भी थे।
पानी-पूरी दक्षिण एशिया का पसंदीदा स्ट्रीट फूड है। आटा और मैदा से बनी छोटी पूरी में आलू, छोले, मिर्च और मसालेदार पानी का इस्तेमाल होता है। भारत में कई तरह की पानी-पूरी होती है। भारत की क्षेत्रीय विविधताओं की वजह से अलग-अलग जगहों पर इसे अलग-अलग नामों से जाना जाता है। महाराष्ट्र और आंध्र प्रदेश में पानी-पूरी कहते हैं। यहां छोटे साइज की पूरी में उबले हुए चने, मटर आदि को तीखे मसालेदार पानी में डुबोकर सर्व किया जाता है।
उत्तर भारतीय राज्यों जैसे पंजाब, जम्मू-कश्मीर और नई दिल्ली में इसे गोल-गप्पे या गोल-गप्पा कहा जाता है। यहां लोग आलू और चने से भरी पूरी को जलजीरा टेस्ट वाले पानी के साथ खाना पसंद करते हैं। बंगाल, बिहार और झारखंड में इसे पुचका या फुचका के नाम से जानते हैं। हर जगह पानी-पूरी में इस्तेमाल होने वाले पानी का टेस्ट और फ्लेवर अलग होता है।
डूडल क्या है और इसकी शुरुआत कब हुई?
30 अगस्त 1998 को गूगल के संस्थापक लैरी पेज और सर्जेई ब्रिन अमेरिका के नेवाडा शहर में होने वाले 'बर्निंग मैन फेस्टिवल' में हिस्सा लेने के लिए जा रहे थे। उन्होंने यह तय किया कि दफ्तर न आने की बात वो अपने ऑफिस के लोगों को क्रिएटिव अंदाज में बताएंगे।
इसके लिए उन्होंने एक स्केच बनाने का फैसला किया। उनके इस स्केच को देखकर ऑफिस कलीग सर्जेई और लैरी पेज की बात समझ गए। इसके बाद से ही डूडल की शुरुआत हुई। एक नोटिफिकेशन के तौर पर शुरू किया गया डूडल आज गूगल का बड़ा ब्रांड प्रोडक्ट बन गया है। गूगल अपने डूडल की वजह से अक्सर सुर्खियों में रहता है।
साल 2000 तक कॉन्ट्रैक्ट बेस पर डूडल बनाया जाता था। इसके बाद से एक टीम डूडल के लिए काम करने लगी, जिन्हें डूडलर्स कहा जाता है। अमेरिका के रेयान गर्मिक गूगल के चीफ डूडलर हैं। इनके साथ ड्रॉइंग बनाने वालों लोगों की एक टीम काम करती है, जिसमें एक दर्जन से ज्यादा लोग शामिल हैं।
रेयान गर्मिक ने एक इंटरव्यू में बताया है कि उन्हें बचपन से ही ड्रॉइंग का शौक था। बचपन का ये शौक आज उनका करियर बन चुका है। गूगल ने भारत के लिए 2009 में पहली बार 'डूडल फॉर गूगल प्रतियोगिता' की घोषणा की। विनिंग डूडल को 14 नवंबर 2009 को गूगल इंडिया के होमपेज पर लाइव किया गया था।
पानी-पूरी की शुरुआत कब हुई और किसने की?
पानी-पूरी की शुरुआत कब हुई और किसने की, इसको लेकर दो तरह-तरह की बातें कही जाती हैं। इनमें से एक माइथोलॉजिकल, जबकि दूसरे एक्सपर्ट के दावे हैं। अब एक-एक कर दोनों को जानते हैं…
1. माइथोलॉजिकल किस्सा: ऐसा कहा जाता है कि करीब 5,000 साल पहले महाभारत काल के दौरान गोलगप्पे की शुरुआत हुई। जब शादी के बाद द्रौपदी पांडवों के घर आई थीं तो उनकी सास कुंती ने उन्हें एक काम दिया था।
दरअसल, कुंती ने द्रौपदी को पूड़ी बनाने के लिए बची हुई सब्जियां और थोड़ा सा आटा दिया। कुंती ने द्रौपदी से कहा कि इतने में कुछ ऐसा बनाओ कि मेरे सभी बेटों को संतुष्टि मिल सके। द्रौपदी ने पूरी में बची हुई सब्जी भरकर सभी पांडव भाईयों को खिलाया था। ऐसा माना जाता है कि यहीं से पानी-पूरी की शुरुआत हुई।
2. एक्सपर्ट की राय: फूड ब्लॉगर पुष्पेश पंत का कहना है कि यह संभव है कि पानी-पूरी की शुरुआत सबसे पहले मगध में आज से 125 साल पहले हुई हो। पानी-पूरी का सबसे पहला रूप राज कचौरी हो सकता है। पानी-पूरी में के दो खास कॉम्पोनेंट आलू और मिर्च हैं। ये दोनों ही 300 से 400 साल पहले भारत आए थे।
भास्कर एक्सप्लेनर की ये खबरें भी पढ़ें...
1. क्या है अल-नीनो जो मानसून पर बनेगा संकट:कई राज्यों में सूखे की आशंका; हिंद महासागर की ठंडी हवाओं से मिलेगी राहत
मानसून आते ही दो शब्द अक्सर चर्चा में आ जाते हैं- ला-नीनो और अल-नीनो। स्पेनिश भाषा के ये शब्द इस बार भी सुनाई दे रहे हैं। 8 जून को केरल में मानसून की पहली बारिश हुई और उसी दिन अमेरिकी एजेंसी NOAA यानी नेशनल ओशनिक एंड एटमॉस्फेरिक एडमिनिस्ट्रेशन ने बताया कि प्रशांत महासागर में अल-नीनो आ गया। भारत में इसे बुरी खबर मानकर चर्चा शुरू हो गई।
ऐसे में आज भास्कर एक्सप्लेनर में जानते हैं कि ये अल-नीनो है क्या, इसमें ला-नीनो से अलग क्या है और भारत के लिए ये बुरी खबर क्यों है? पूरी खबर यहां पढ़ें
2. मानसून के बूते भारत सदियों तक नंबर वन इकोनॉमी रहा:इसी वजह से हम गुलाम बने, आखिर इतना ताकतवर मानसून बना कैसे
मानसून ने भारत को अंग्रेजों का गुलाम बनाया। अमेरिका और चीन छोड़िए, मानसून के बूते भारत सदियों तक दुनिया की नंबर वन इकोनॉमी रहा। मानसून ही सरकार का बहीखाता चलाता है। चौंकिए मत, ये सच है। मानसून ताकतवर है ही, पर कैसे…? आज मंडे मेगा स्टोरी में सिलसिलेवार ढंग से जानते हैं इस सवाल का जवाब… पूरी खबर यहां पढ़ें